L'Ajuntament de Sagunt repartix 20 000 mascaretes als centres educatius del municipi
12 de novembre 2020

![](/media/brspb50x/10img_1768.jpg)  
  

L'Ajuntament de Sagunt ha adquirit un total de 20 000 mascaretes reutilitzables per a entregar-les als diferents centres educatius del municipi, tant col·legis com instituts. Es tracta de mascaretes personalitzades per a l'alumnat dels centres educatius i poden utilitzar-se fins a les 50 rentades. Per això, l'alcalde de Sagunt, Darío Moreno, junt alregidor d'Educació, José Manuel Tarazona, han visitat este matí dos dels centres als quals ja se'ls han entregat les mascaretes, un dels quals ha sigut l'IES Clot del Moro, a Sagunt, i un altre el CEIP María Yocasta, al Port de Sagunt.

  

En este sentit, l'alcalde de Sagunt ha explicat que l'objectiu d'esta mesura és continuar donant suport a la gran labor que estan realitzant els centres educatius. Estes mascaretes se sumen a les ja repartides durant els últims mesos, gràcies a la col·laboració de diferents organismes, com el Ministeri o la Diputació de València.

  

![](/media/jhmnaos4/10img_1775.jpg)  
  

«**En el nostre cas buscàvem màscares reutilitzables perquè les famílies les pogueren continuar usant i així prestar-les ajuda en estos moments de pandèmia. Sabem que és una situació complicada, però els centres educatius, els pares i mares i l'alumnat estan ajudant a controlar eixos contagis i al fet que la labor educativa puga continuar amb la major normalitat possible. Per això, des de l'Ajuntament considerem que hem d'estar secundant-los i treballant conjuntament perquè, tenint en compte les circumstàncies, la seua labor es puga desenvolupar de la millor manera possible**», ha destacat Darío Moreno.

Per la seua banda, el regidor d'Educació assegura que «per a nosaltres és molt important que els espais educatius siguen espais segurs. La salut i l'educació dels nostres xiquets i xiquetes és una cosa prioritària per a nosaltres». Així mateix, José Manuel Tarazona destaca que «**amb este lliurament de mascaretes als centres educatius perquè les puguen utilitzar les i els estudiants contribuïm amb el nostre principal objectiu, que l'escola i la societat siga més segura davant la pandèmia**».​

![](/media/tv5pb0to/10img_1755.jpg)  
![](/media/e5tmybav/10img_1781.jpg)  
  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-repartix-20-000-mascaretes-als-centres-educatius-del-municipi/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-repartix-20-000-mascaretes-als-centres-educatius-del-municipi/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-repartix-20-000-mascaretes-als-centres-educatius-del-municipi/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-repartix-20-000-mascaretes-als-centres-educatius-del-municipi/)